มุสลิมในเคนยา ฮีโร่ตัวจริง เป็นโล่กำบังให้ชาวคริสต์ ไม่ให้ถูกกลุ่มอัลชาบับยิงทิ้ง
น่ายกย่องมากชาวมุสลิมในเคนยา จิตใจหาญกล้า ไม่กลัวตาย ยอมเป็น โล่ กำบังให้แก่ชาวคริสต์ หลังกลุ่มติดอาวุธอัลชาบับดักจู่โจมยึดรถบัสโดยสาร และจะเลือกสังหารเฉพาะผู้โดยสารที่เป็นชาวคริสต์เท่านั้น ขณะที่กลุ่มติดอาวุธเห็นความใจเด็ด ยังยอมล้มเลิกแผนร้าย,เมื่อวันที่ 23 ธ.ค.58 สำนักข่าวต่างประเทศรายงานยกย่องชาวมุสลิมบนรถบัสโดยสารในเคนยาคันหนึ่ง ซึ่งถูกกลุ่มติดอาวุธอัลชาบับก่อเหตุดักซุ่มโจมตีขณะมุ่งหน้าไปยังเมืองแมนเดรา ใกล้ชายแดนด้านติดโซมาเลียและเอธิโอเปีย เมื่อวันจันทร์ที่ 21 ธ.ค.ที่ผ่านมา โดยชาวมุสลิมเหล่านี้ ส่วนใหญ่เป็นผู้หญิง ได้แสดงความหาญกล้าจนกลุ่มอัลชาบับคาดไม่ถึง ออกมาเป็นโล่มนุษย์ปกป้องชาวคริสต์อย่างไม่หวั่นกลัวความตาย ชณะที่สมาชิกกลุ่มติดอาวุธอัลชาบับเตรียมจะเลือกสังหารเฉพาะชาวคริสต์ที่เดินทางมากับรถบัสเท่านั้น,พยานที่อยู่ในเหตุการณ์ เล่าว่า ผู้โดยสารชาวมุสลิมบนรถบัสคันนี้ ได้บอกกับกลุ่มติดอาวุธอัลชาบับซึ่งมีฐานใหญ่อยู่ในประเทศโซมาเลียว่า จงฆ่าพวกตนทั้งหมดด้วย หรือมิเช่นนั้น ก็ควรปล่อยพวกตนไป หลังจากกลุ่มคนร้ายได้บอกผู้โดยสารชาวมุสลิมให้ลงจากรถ โดยตามคำเปิดเผยของพยาน ยังบอกว่า ผู้โดยสารชาวมุสลิมปฏิเสธที่จะลงจากรถบัส  หนำซ้ำยังให้ผ้าคลุมศีรษะแก่ชาวคริสต์เพื่อช่วยอำพรางตัวด้วย รวมทั้งยังให้หลบซ่อนอยู่หลังกระเป๋า พวกเธอบอกกลุ่มคนร้ายว่า ถ้าต้องการจะฆ่าเรา ก็ฆ่าเลย ไม่มีชาวคริสต์ที่นี่หรอก พยานเล่าเหตุการณ์ด้วยความระทึก,อย่างไรก็ตาม มีชายคริสเตียนคนหนึ่งได้วิ่งหลบหนีลงไปจากรถ แต่เคราะห์ร้ายถูกสมาชิกกลุ่มอัลชาบับจับได้ และเขาโดนยิงจนเสียชีวิต ขณะที่กลุ่มอัลชาบับ ไม่ได้ลงมือยิงสังหารผู้โดยสารบนรถหลังจากเห็นชาวมุสลิมออกมาเป็นโล่กำบังให้แก่ชาวคริสต์บนรถ เพียงแต่ขู่ว่า พวกตนจะกลับมาอีกเท่านั้น
น่ายกย่องมากชาวมุสลิมในเคนยา ไม่กลัวตาย ยอมเป็นโล่กำบังให้แก่ชาวคริสต์ หลังกลุ่มติดอาวุธอัลชาบับดักจู่โจมยึดรถบัสโดยสาร และจะเลือกสังหารเฉพาะผู้โดยสารที่เป็นชาวคริสต์เท่านั้น ขณะที่กลุ่มติดอาวุธเห็นความใจเด็ดล้มเลิกแผนร้าย
กลุ่มอัลชาบับ,ชาวมุสลิมในเคนยาเป็นโล่มนุษย์,ชาวมุสลิมเป็นโล่กำบังให้ชาวคริสต์,ปกป้องชาวคริสต์,บกจู่โจมยึดรถบัส,เคนยา,โซมาเลีย,เอธิโอเปีย,ชาวคริสต์,ชาวคริสเตียน,โล่มนุษย์,โล่กำบัง,ข่าว,ไทยรัฐออนไลน์,ข่าวต่างประเทศ